Ny finansiel regulering for fondsmæglerselskaber

Opdatering for november måned 2024

|  |
| --- |
| **OVERBLIK** |
| Mindre ændringer i regnskabsbekendtgørelsen: [link](#A)Orientering fra Finanstilsynet om den forventede overgang til T+1: [link](#B)Ny vejledning om egnethed og hæderlighed: [link](#C)Listing Act - ændringer i MAR, MiFIR m.v.: [link](#D)Listing Act - ændringer i MiFID II: [link](#F)EBA ajourfører liste over egentlige kernekapitalinstrumenter: [link](#G)ESMA anbefaler at overgå til T+1 i 2027: [link](#H) |
| 1. **DANSK REGULERING**
 |
| * 1. **Love**
 |
| (intet nyt) |
| * 1. **Bekendtgørelser m.v.**
 |
| **Bekendtgørelse nr. 1211 af 22. november 2024 om ændring af bekendtgørelse om finansielle rapporter for kreditinstitutter og fondsmæglerselskaber m.fl.**Bekendtgørelsen indeholder mindre ændringer, herunder opdateringer af definitionerne på små og mellemstore virksomheder. De øvrige ændringer har ikke i praksis relevans for fondsmæglerselskaber p.t. Bekendtgørelsen træder i kraft den 1. januar 2025 og har virkning for regnskabsår, der begynder den 1. januar 2024.(Offentliggjort den 26. november 2024, [link](https://www.retsinformation.dk/eli/lta/2024/1211))**Finansielle virksomheder skal forberede sig på en kortere periode for afvikling af værdipapirhandler**Finanstilsynet orienterer om den forventede overgang til T+1 og minder om det vigtige i, at virksomhederne forbereder sig i god tid.(Offentliggjort den 28. november 2024, [link](https://www.finanstilsynet.dk/nyheder-og-presse/nyheder-og-pressemeddelelser/2024/nov/kortere-periode-for-afvikling-af-vaerdipapirhandler_281124-))**Vejledning nr. 10006 af 29. november 2024 om egnethed og hæderlighed for bestyrelsesmedlemmer, direktionsmedlemmer og nøglefunktioner i finansielle virksomheder, m.fl.**Vejledningen erstatter Finanstilsynets vejledning nr. 9291 af 15. maj 2014 om krav i den finansielle lovgivning til direktørers og bestyrelsesmedlemmers egnethed og hæderlighed (fit og proper). Den finder bl.a. anvendelse på bestyrelsesmedlemmer og direktionsmedlemmer i fondsmæglerselskaber og fondsmæglerholdingvirksomheder.Vejledningen indeholder oplysninger om de oplysninger, der skal afgives ved godkendelsen hos Finanstilsynet, processen for godkendelse samt om de forhold, som Finanstilsynet inddrager i sin vurdering. Vejledningen indeholder endvidere et særligt afsnit om brugen af betingede godkendelser samt anvendelsen af interviews som en del af godkendelsesprocessen.(Offentliggjort den 30. november 2024, [link](https://www.retsinformation.dk/eli/retsinfo/2024/10006)) |
| 1. **EU-REGULERING (forordninger)**
 |
| * 1. **Niveau 1**
 |
| **Europa-Parlamentets og Rådets forordning (EU) 2024/2809 af 23. oktober 2024 om ændring af forordning (EU) 2017/1129, (EU) nr. 596/2014 og (EU) nr. 600/2014 med henblik på at gøre offentlige kapitalmarkeder i Unionen mere attraktive for selskaber og lette adgangen til kapital for små og mellemstore virksomheder** Forordningen ændrer i prospektforordningen, MAR og MiFIR og indeholder primært ændringer på kapitalmarkedsområdet, bl.a. i forhold til krav om og til prospekter, tilbagekøbsprogrammer, market soundings, intern viden og ækvivalensordning i forhold til prospekter fra tredjelande.Forordningen finder anvendelse fra dels den 5. marts 2026, dels den 5. juni 2026.(Offentliggjort den 14. november 2024, [link](https://eur-lex.europa.eu/legal-content/DA/TXT/?uri=OJ:L_202402809))**Europa-Parlamentets og Rådets direktiv (EU) 2024/2811 af 23. oktober 2024 om ændring af direktiv 2014/65/EU med henblik på at gøre offentlige kapitalmarkeder i Unionen mere attraktive for selskaber og lette adgangen til kapital for små og mellemstore virksomheder og om ophævelse af direktiv 2001/34/EF** Direktivet ændrer i MiFID II. Dette sker herunder vedrørende betaling for analyser og ordreudførelse, hvor kravene til adskillelsen lempes og suppleres af et krav om information til kunderne. I forhold til udstedersponsorerede analyser tillægges myndighederne beføjelser til at kontrollere, at investeringsselskaber, der udarbejder eller distribuerer analyserne, har indført organisatoriske ordninger til at sikre en overholdelse af et EU-adfærdskodeks for udstedersponsorerede analyser, der skal udvikles under niveau 2. Direktivændringerne skal anvendes i national fra den 6. juni 2026.(Offentliggjort den 14. november 2024, [link](https://eur-lex.europa.eu/legal-content/DA/TXT/?uri=OJ:L_202402811)) |
| * 1. **Niveau 2**
 |
| **Kommissionen fremsætter yderligere præciseringer af EU's klassificeringssystem for bæredygtige økonomiske aktiviteter**Kommissionen har offentliggjort svar på en række ofte stillede spørgsmål for at støtte interessenter i gennemførelsen af EU-taksonomisystemet.(Offentliggjort den 29. november 2024, [link](https://finance.ec.europa.eu/news/commission-provides-further-clarifications-eu-taxonomy-sustainable-economic-activities-2024-11-29_en)) |
| 1. **RETNINGSLINJER FRA ESA’ERNE**
 |
| * 1. **EBA**
 |
| **EBA ajourfører sin liste over egentlige kernekapitalinstrumenter**EBA har offentliggjort en opdateret liste over kapitalinstrumenter, der er klassificeret som egentlig kernekapital (CET1). Siden offentliggørelsen af den foregående opdatering i december 2022 er bl.a. instrumenter omfattet af en overgangsordning blevet slettet.(Offentliggjort den 20. november 2024, [link](https://www.eba.europa.eu/publications-and-media/press-releases/eba-updates-its-list-common-equity-tier-1-instruments)) |
| * 1. **ESMA**
 |
| **ESMA foreslår at gå over til T+1 senest i oktober 2027**ESMA har offentliggjort sin endelige rapport med en vurdering af afkortningen af afviklingscyklussen i EU.ESMA anbefaler, at overgangen til T+1 sker samtidigt på tværs af alle relevante instrumenter, og at den gennemføres i 4. kvartal 2027. (Offentliggjort den 18. november 2024, [link](https://www.esma.europa.eu/press-news/esma-news/esma-proposes-move-t1-october-2027)) |

*Denne oversigt over ny finansiel regulering er udvalgt af Equity Law Advokatanpartsselskab ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Equity Law Advokatanpartsselskab påtager sig ikke ansvar for fejl eller mangler.* 

*Oversigten er redigeret af advokat Camilla Søborg,* *cas@equitylaw.dk**, tlf. 53500914, som du kan rette henvendelse til, hvis du har kommentarer eller spørgsmål.*



Equity Law Advokatanpartsselskab,CVR-nr. 42512273, Strandvejen 60, DK-2900 Hellerup